Qin Shi Huang

Qin Shi Huang (bos: Čin Ši Huangdi; kin: 秦始皇; oko 259. p. n. e.-210. p. n. e.) je bio kineski car iz dinastije Qin (Ch'in, današnji naziv za Kinu), koji je 221. p. n. e. ujedinio pod svojom vlašću cijelu današnju Kinu i time postao prvi car koji je zavladao cijelom današnjom Kinom. Vladao je kao car 221. p. n. e.-210. p. n. e.

Kada je postao vladar cijele Kine, uzeo je naziv Prvi (Shi) Car (Huangdi) (dinastije) Qin (Qin).
Nakon što je Huangdi umro, 210. p. n. e., njegova dinastija Qin se održala na vlasti svega 4 godine. 206. p. n. e. dinastija Han je preuzela vlast. Državno uređene Kine, koje je uveo Huangdi, gdje car ima apsolutističku vlast, održao se u Kini do 1912. godine, kada je posljednji kineski car Pu Yi abdicirao, a Kina postala republika.

Huangdi je postao vladar Države Qin 246. p. n. e., u vrijeme kada su Kinom vladali sedam dinastija koje su međusobno ratovale i borile se za prevlast (Doba zaraćenih država). To su bile:

 dinastija Qi
 dinastija Chu
 dinastija Yan
 dinastija Han
 dinastija Zhao
 dinastija Wei
 dinastija Qin

Kada je Huangdi došao na prijestolje, dinastija Qin je već bila daleko najmoćnija u Kini i bilo je za očekivati da će pod svojom vlašću ujediniti cijelu Kinu. U svom vladanju Huangdi se oslanjao na svoje bliske saradnike: Zhao Gao, Li Si, Lu Pu Wei i general 
Meng Tian. Vladao je apsolutistički, i nadzirao svaki aspekt života u velikom carstvu. 

Qin Shi Huang je također radio sa svojim ministrom Li Sijem na provođenju velikih ekonomskih i političkih reformi usmjerenih na standardizaciju različitih praksi među ranijim kineskim državama. Tradicionalno se kaže da je zabranio i spalio mnoge knjige i pogubio učenjake. Njegovi projekti javnih radova uključivali su spajanje različitih državnih zidova u jedinstveni Kineski zid i masivni novi nacionalni sistem puteva, kao i njegov mauzolej veličine grada koji je čuvala Terakotna vojska u prirodnoj veličini. Vladao je do svoje smrti 210. godine. p.n.e., tokom svoje pete turneje po istočnoj Kini.

U vrijeme njegove vladavine uvedene su jedinstvene mjerne jedinice u cijelom carstvu, pojednostavilo se pismo zbog različitosti u raznim dijelovima carstva. 

Qin Shi Huang i Li Si su ekonomski ujedinili Kinu standardizacijom težina i mjera. Osovine kola su imale standardnu dužinu kako bi se olakšao drumski transport.Veeck, Gregory. Car je također razvio opsežnu mrežu puteva i kanala za trgovinu i komunikaciju. Valute različitih država su standardizovane na novčić Ban Liang.  Oblici kineskih znakova su ujedinjeni. Pod Li Sijem, pismo pečata države Qin postalo je službeni standard, a samo Qin pismo je pojednostavljeno uklanjanjem varijantnih oblika. Ovo je uklonilo sva regionalna pisma kako bi se formirao univerzalni pisani jezik za cijelu Kinu, uprkos raznolikosti govornih dijalekata.

214. p. n. e. započeli su veliki radovi na zaštiti od upada neprijateljskih plemena (Huni). Ta gradnja je s vremenom prerasla u kineski zid. U cijeloj Kini uvedeni su javni radovi i građani brojni putevi i javne građevine. Ti radovi su odnijeli stotine hiljada života. Huangdi je obilazio čitavu Kinu i lično nadzirao radove zbog podizanja osobnog prestiža. Na Huangdija se pokušalo izvršiti više atentata (pogledajte: Zhang Liang).

Kako je stario, Qin Shi Huang je očajnički tražio legendarni eliksir života koji navodno daje besmrtnost. U svojoj opsesivnoj potrazi, postao je žrtvom mnogih lažnih eliksira.Ong, Siew Chey. Tokom svoje potrage, tri puta je posjetio ostrvo Zhifu.

Uzrok smrti Qin Shi Huanga ostaje nepoznat, iako je bio iscrpljen dugogodišnjom vladavinom. Jedna hipoteza tvrdi da je otrovan eliksirom koji je sadržavao živu, a koji su mu dali dvorski alhemičari i ljekari u njegovoj potrazi za besmrtnošću.

 Također pogledajte 

 Vojska terakota

 Reference 

 Vanjski linkovi 

Kategorija:Biografije, Kina
Kategorija:Historija Kine
Kategorija:Vladari